Luhanski kasakakorpus (Venemaa okupatsioonirežiimi institutsioon)

Lennuväemarssal Aleksandr Jefimovi nimeline Luhanski Kasakakadettide korpus (Луганский казачий кадетский корпус имени маршала авиации Александра Ефимова) on Venemaa poolt okupeeritud Luhanskis asuv üldhariduskool, mis annab sõjalist väljaõpet.

Venemaa marionetriigi "Luhanski Rahvavabariigi" valitsus otsustas 17. oktoobril 2014 asutada Luhanski Vabariikliku "Noortekaardi kangelaste kadettide korpuse". 29. detsembril 2014 nimetati korpus ümber Luhanski Kasakakadettide korpuseks, mis sai nime lennuväemarssal Aleksandr Jefimovi järgi. "Luhanski Rahvavabariigi" Ministrite Nõukogu 14. aprilli 2015. aasta korraldusega loodi riigieelarveline õppeasutus "Lennuväemarssal Aleksandr Jefimovi nimeline Luhanski Kasakakadettide korpus", mis 25. juunil 2019 nimetati "Lennuväemarssal Aleksandr Jefimovi nimeliseks Vabariiklikuks Kasakakadettide Korpuseks". Asutus on "Luhanski Rahvavabariigi" haridus- ja teadusministeeriumi alluvuses.https://xn--80aidmfbdcb2bllhhgy.xn----7sb3aecmcv8d.xn--p1ai/page/static/school-history?uuid=da6baecc-5660-48d5-ba34-b724d352760c Vastavalt kooli põhikirjale on kooli ülesandeks "tervete, füüsiliselt vormis ja patriootlike kodanike ettevalmistamine."https://xn--80aidmfbdcb2bllhhgy.xn----7sb3aecmcv8d.xn--p1ai/kadetskiikorpus//uploads/documents/2024-5-17/1715951618909_fpvj5b157w.pdf Kooli õppenädal on kuuepäevane, õppekeel vene keel ja koolis on avatud klassid: 6-11. Ukraina keelt koolis ei õpita, kuid iga nädal on kaks tundi sõjalist väljaõpet.https://xn--80aidmfbdcb2bllhhgy.xn----7sb3aecmcv8d.xn--p1ai/page/static/5_uchebnyy-plan-na-god?uuid=1b94183a-f692-4757-9930-9116bfceb07e

Korpuse direktor Andrei Ustinski on alates 23. oktoobrist 2025 Euroopa Liidu sanktsioonide all.https://eur-lex.europa.eu/legal-content/ET/TXT/?uri=CELEX:02014D0145-20251023

 Viited 

Kategooria:Venemaa sõjandus